ПОЧЕТАК РЕАЛИЗАЦИЈЕ ПРОЈЕКТА „БОРБА ПРОТИВ АНТИЦИГАНИЗМА НА ТЕРИТОРИЈИ ГРАДА СОМБОРА“

Град Сомбор почиње са реализацијом пројекта пружања делотворних механизама за искорењивање дискриминације и стварање услова који омогућавају пуноправно укључивање Рома у друштво. Он подстиче сарадњу кључних актера на локалном нивоу, укључујући институције, невладине организације и приватни сектор, ради бољег разумевања и решавања потреба ромске заједнице.

Циљне групе обухваћене овим пројектом су Роми, представници локалних институција, приватног сектора и млади.

Кроз реализацију обука за запослене из локалних институција и приватног сектора о антидискриминационим мерама и разумевању антициганизма циљ нам је да повећамо ефикасност и делотворност локалних институција у заштити и унапређењу права припадника ромске заједнице. Представама Форум театра, које ће креирати и приказати млади из ромских заједница, утицаће се на повећање јавне свести о говору мржње и предрасудама.

Пројекат „Борба против антициганизма на територији Града Сомбора“ траје 12 месеци и финансиран је од стране Европске уније (ЕУ) и Сталне конференције градова и општина (СКГО) у оквиру програма Подршка одрживим услугама социјалне заштите у заједници и политикама укључивања на локалном нивоу.

Датум: 18. новембра, 2024.